CELEX: C2005/217/98
Language: et
Date: 2005-09-03 00:00:00
Title: Kohtuasi T-222/05: Francisco Rossi Ferreras'e 9. juuni 2005. aasta hagi Euroopa Ühenduste Komisjoni vastu

3.9.2005   
            
            
               ET
            
            
               Euroopa Liidu Teataja
            
            
               C 217/45
            
         Francisco Rossi Ferreras'e 9. juuni 2005. aasta hagi Euroopa Ühenduste Komisjoni vastu
   (Kohtuasi T-222/05)
   (2005/C 217/98)
   Kohtumenetluse keel: prantsuse
   Francisco Rossi Ferreras, elukoht Luxembourg, esitas 9. juunil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Gilles Bounéou ja Frédéric Frabetti, kohtudokumentide kättetoimetamise aadress Luxembourgis.
   Hageja palub Esimese Astme Kohtul:
   
               —
            
            
               tühistada 22. juuli 2004. aasta otsus, millega kinnitatakse karjääriarengu aruanne ajavahemiku 1. jaanuar 2003 — 31. detsember 2003 kohta, ja kõrvalnõudena tühistada karjääriarengu aruanne ajavahemiku 1. jaanuar 2003 — 31. detsember 2003 kohta;
            
         
               —
            
            
               mõista tekitatud moraalse kahju eest hageja kasuks välja 100 000 (saja tuhande) euro suurune summa, võimalusega seda muuta või suurendada;
            
         
               —
            
            
               mõista kohtukulud välja komisjonilt.
            
         Õiguslikud alused ja peamised argumendid
   Hageja, Euroopa Ühenduste Komisjoni ametnik, vaidlustab tema kohta koostatud 2003. hindamisaasta karjääriarengu aruande, tuginedes nii personalieeskirjade artiklite 5, 7 ja 43 rikkumisele, kui ka ilmsele hindamisveale. Samuti väidab ta end olevat oma ülemusepoolse moraalse ahistamise ohver.